کھیبانی پری
تچوکیں آپ پُشت ءَ کِشک رَند اِیت
گنوک اِنت دل کہ پتّو پَھر بند اِیت
کھیبانـی پری سر چادر ءَ بَـے
نـہ سگّاں کسّے بالاد اِت بگند اِیت
تئی وش زیمریں گالوار ماں کُلّ ءَ
منی ریشیں دل ءَ بنداں چہ سند ایت
مہ شِنگین مِسکیں مَلگوراں مہ شنگین
پمن جمبر گمانی سْیاہ بند اِیت
کپ اِیت کَپگ چہ وتی کْرام ءُ کھیباں
چـو دابانی گُل ءَ راہ ءَ بِگند اِیت
نـہ دل پمّن نـہ دْراھیں زندمانـی
مـہ گندات اِنت کسے چیزے کہ من دیت
منـی بھت ءَ سیاھی ءَ مانپوش اِیت
وتی گْواپاں اگاں مھدیم رنـد ایـت
مـن اِشک ءِ برھنگیں ڈن ّ ءِ میاراں
گم ءِ جُڑ پمّن بـے ساھار گْرند ایـت
مکن جُست ءَ شپانی روچ تھار انـت
کہ دیدگ گونمن ءَ سھتے نہ نند اَنت
مـن کول ءُ ندر منّاں پـہ مُرید ءَ
کہ گونمن یک برے ھانل بکند اِیـت
نـہ بیت اِنـت اومر ءُ ماھو ھمک کس
سید کس پـہ کسی اَھداں نہ نند اِیـت
✍سید ھاشمی